ΚΟΙΝΗ ΘΕΣΗ (ΕΚ) αριθ. 38/98 που καθορίστηκε από το Συμβούλιο στις 5 Ιουνίου 1998 για την έκδοση του κανονισμού (ΕΚ) αριθ. . . ./98 του Συμβουλίου, της . . ., σχετικά με την αναγνώριση στην ενδοκοινοτική κυκλοφορία του διακριτικού σημείου του κράτους μέλους εγγραφής των οχημάτων με κινητήρα και των ρυμουλκουμένων τους (98/C 227/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 75 παράγραφος 1 στοιχείο δ),

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι η Κοινότητα έχει λάβει ορισμένα μέτρα με σκοπό να εξασφαλίσει την εύρυθμη λειτουργία της εσωτερικής αγοράς, η οποία περιλαμβάνει ένα χώρο χωρίς εσωτερικά σύνορα μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων σύμφωνα με τις διατάξεις της συνθήκης 7

(2) ότι πλείονα κράτη μέλη είναι συμβαλλόμενα μέρη της σύμβασης της Βιέννης του 1968 για την οδική κυκλοφορία (4), εφεξής αποκαλούμενης «σύμβαση», της οποίας το άρθρο 37 προβλέπει ότι όλα τα οχήματα σε διεθνή κυκλοφορία πρέπει να φέρουν εις το οπίσθιον μέρος, εκτός από τον αριθμό κυκλοφορίας, το διακριτικό σημείο του κράτους στο οποίο είναι εγγεγραμμένα 7

(3) ότι η Κοινότητα δεν είναι συμβαλλόμενο μέρος της σύμβασης και ότι ορισμένα από τα κράτη μέλη της, τα οποία είναι μέρη της σύμβασης, προτάσσουν τις διατάξεις του άρθρου 37 της σύμβασης 7 ότι, επομένως, τα εν λόγω κράτη μέλη απαιτούν τα οχήματα που προέρχονται από τα άλλα κράτη μέλη να φέρουν το διακριτικό σημείο που προβλέπεται στο παράρτημα 3 της σύμβασης 7 ότι ορισμένα από αυτά τα κράτη μέλη δεν αναγνωρίζουν άλλα διακριτικά σημεία, όπως αυτά που υπάρχουν στις πινακίδες κυκλοφορίας, τα οποία, παρόλο που δείχνουν το κράτος μέλος στο οποίο είναι εγγεγραμμένο το όχημα, δεν είναι σύμφωνα προς το παράρτημα 3 της σύμβασης 7

(4) ότι πλείονα κράτη μέλη έχουν καθιερώσει ένα υπόδειγμα πινακίδας κυκλοφορίας το οποίο φέρει, στο αριστερό άκρο της πινακίδας, ένα χώρο κυανού χρώματος που έχει, αφενός, τους 12 κίτρινους αστέρες της ευρωπαϊκής σημαίας και, αφετέρου, το διακριτικό σημείο του κράτους μέλους εγγραφής 7 ότι το εν λόγω διακριτικό σημείο ανταποκρίνεται, όσον αφορά τις ενδοκοινοτικές μεταφορές, στους στόχους αναγνώρισης του κράτους εγγραφής, οι οποίοι αναφέρονται στο άρθρο 37 της σύμβασης 7

(5) ότι, επομένως, είναι αναγκαίο τα κράτη μέλη που απαιτούν από τα οχήματα που προέρχονται από άλλα κράτη μέλη να φέρουν το διακριτικό σημείο του κράτους εγγραφής, να αναγνωρίζουν επίσης το σημείο, όπως αυτό προβλέπεται στο παράρτημα του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο παρών κανονισμός ισχύει για τα οχήματα που είναι εγγεγραμμένα στα κράτη μέλη και κυκλοφορούν στην Κοινότητα.

Άρθρο 2

Για τους σκοπούς του παρόντος κανονισμού, νοούνται ως:

1. διακριτικό σημείο του κράτους μέλους εγγραφής, ένα σύνολο αποτελούμενο από έναν έως τρεις κεφαλαίους λατινικούς χαρακτήρες που υποδεικνύουν το κράτος μέλος στο οποίο είναι εγγεγραμμένο το όχημα 7

2. όχημα, κάθε όχημα με κινητήρα και το ρυμουλκούμενό του, όπως αυτά ορίζονται:

- στην οδηγία 70/156/ΕΟΚ του Συμβουλίου, της 6ης Φεβρουαρίου 1970, περί προσεγγίσεως των νομοθεσιών των κρατών μελών που αφορούν στην έγκριση των οχημάτων με κινητήρα και των ρυμουλκουμένων τους (5),

- στην οδηγία 92/61/ΕΟΚ του Συμβουλίου, της 30ής Ιουνίου 1992, περί εγκρίσεως τύπου των δίκυκλων ή τρίκυκλων οχημάτων με κινητήρα (6).

Άρθρο 3

Τα κράτη μέλη, τα οποία απαιτούν τα οχήματα που είναι εγγεγραμμένα σε άλλο κράτος μέλος να φέρουν το διακριτικό σημείο εγγραφής όταν κυκλοφορούν στην επικράτειά τους, αναγνωρίζουν το διακριτικό σημείο του κράτους μέλους εγγραφής, που εναποτίθεται στο αριστερό άκρο της πινακίδας κυκλοφορίας σύμφωνα με το παράρτημα του παρόντος κανονισμού, ως ισοδύναμο προς οποιοδήποτε άλλο διακριτικό σημείο που αναγνωρίζουν προς τον σκοπό του προσδιορισμού του κράτους εγγραφής του οχήματος.

Άρθρο 4

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

. . .,

Για το Συμβούλιο

Ο Πρόεδρος

(1) ΕΕ C 290 της 24.9.1997, σ. 25.

(2) ΕΕ C 95 της 30.3.1998, σ. 32.

(3) Γνώμη του Ευρωπαϊκού Κοινοβουλίου της 19ης Φεβρουαρίου 1998 (ΕΕ C 80 της 16.3.1998, σ. 212), κοινή θέση του Συμβουλίου της 5ης Ιουνίου 1998 και απόφαση του Ευρωπαϊκού Κοινοβουλίου της . . . (δεν έχει ακόμα δημοσιευθεί στην Επίσημη Εφημερίδα).

(4) Σύμβαση που έγινε στη Βιέννη, στις 8 Νοεμβρίου 1968, στο πλαίσιο της οικονομικής επιτροπής των Ηνωμένων Εθνών για την Ευρώπη.

(5) ΕΕ L 42 της 23.2.1970, σ. 1 7 οδηγία όπως τροποποιήθηκε τελευταία από την οδηγία 97/27/ΕΚ (ΕΕ L 233 της 25.8.1997, σ. 1).

(6) ΕΕ L 225 της 10.8.1992, σ. 72 7 οδηγία όπως τροποποιήθηκε από την πράξη προσχώρησης του 1994.

ΠΑΡΑΡΤΗΜΑ

ΠΡΟΔΙΑΓΡΑΦΕΣ ΕΝΑΠΟΘΕΣΗΣ, ΣΤΟ ΑΡΙΣΤΕΡΟ ΑΚΡΟ ΤΗΣ ΠΙΝΑΚΙΔΑΣ ΚΥΚΛΟΦΟΡΙΑΣ, ΤΟΥ ΔΙΑΚΡΙΤΙΚΟΥ ΣΗΜΕΙΟΥ ΤΟΥ ΚΡΑΤΟΥΣ ΜΕΛΟΥΣ ΕΓΓΡΑΦΗΣ

>ΘΕΣΗ ΠΗΝΑΚΑ>

Χρώματα:

1. Αντανακλαστικό φόντο κυανού χρώματος

(αναφορά Munsell 5,9 pb 3,4/15,1)

2. Δώδεκα αντανακλαστικοί κίτρινοι αστέρες

3. Αντανακλαστικό διακριτικό σημείο του κράτους μέλους εγγραφής, λευκού ή κίτρινου χρώματος

Σύνθεση και διαστάσεις:

1. Κυανό φόντο:

ύψος = ελάχιστο 98 mm

πλάτος = ελάχιστο 40 mm, μέγιστο 50 mm

2. Δώδεκα αστέρες, τα κέντρα των οποίων κείνται σε ακτίνα 15 mm 7 απόσταση μεταξύ δύο αντιδιαμετρικών κορυφών του ιδίου άστρου = 4 έως 5 mm

3. Διακριτικό σημείο του κράτους μέλους εγγραφής:

ύψος = ελάχιστο 20 mm

πάχος γραμμής = 4 έως 5 mm

Όταν οι διαστάσεις του κυανού φόντου μειώνονται, για τις πινακίδες κυκλοφορίας των οποίων ο αριθμός κυκλοφορίας καταλαμβάνει δύο σειρές (βλέπε υπόδειγμα 2) ή/και για τις πινακίδες κυκλοφορίας δίκυκλων ή τρίκυκλων οχημάτων με κινητήρα, οι διαστάσεις των αστέρων και του διακριτικού σημείου του κράτους μέλους εγγραφής μπορούν να μειωθούν αναλογικά.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

Η Επιτροπή υπέβαλε στο Συμβούλιο, στις 15 Ιουλίου 1997, πρόταση κανονισμού του Συμβουλίου σχετικά με την αναγνώριση στην ενδοκοινοτική κυκλοφορία του διακριτικού σήματος του κράτους μέλους εγγραφής των οχημάτων με κινητήρα και των ρυμουλκουμένων τους (1). Η πρόταση αυτή βασίζεται στο άρθρο 75 παράγραφος 1 στοιχείο δ) της συνθήκης ΕΚ.

Το Ευρωπαϊκό Κοινοβούλιο γνωμοδότησε για την πρόταση της Επιτροπής στις 19 Φεβρουαρίου, 1998 (2), η δε Οικονομική και Κοινωνική Επιτροπή γνωμοδότησε στις 28 Ιανουαρίου 1998 (3).

Λαμβάνοντας υπόψη τη γνώμη του Ευρωπαϊκού Κοινοβουλίου, η Επιτροπή υπέβαλε στο Συμβούλιο, στις 16 Απριλίου 1998, μια τροποποιημένη πρόταση (4).

Στις 5 Ιουνίου 1998, το Συμβούλιο καθόρισε κοινή θέση, σύμφωνα με το άρθρο 189 Γ της συνθήκης ΕΚ.

II. ΣΤΟΧΟΙ ΤΗΣ ΠΡΟΤΑΣΗΣ

1. Σκοπός της πρότασης είναι, προκειμένου να διευκολυνθεί η ελεύθερη κυκλοφορία των προσώπων στο εσωτερικό της Κοινότητας, να προβλέπεται ότι κάθε όχημα εγγεγραμμένο σε ένα κράτος μέλος το οποίο φέρει ένα διακριτικό σήμα του κράτους μέλους εγγραφής σύμφωνα με το παράρτημα της πρότασης, θα μπορεί να κυκλοφορεί ελεύθερα, όσον αφορά αυτή τη συγκεκριμένη πτυχή, στο έδαφος ενός άλλου κράτους μέλους εάν αυτό το τελευταίο απαιτεί την αναγνώριση του κράτους εγγραφής του οχήματος.

2. Υπενθυμίζεται ότι στα τέλη της δεκαετίας του 80 οι υπηρεσίες της Επιτροπής είχαν καθορίσει, σε συνεργασία με τους κυβερνητικούς εμπειρογνώμονες, ένα κοινό υπόδειγμα πινακίδας κυκλοφορίας. Έκτοτε, ορισμένα κράτη μέλη εισήγαγαν το υπόδειγμα αυτό στις εθνικές ρυθμίσεις, σε υποχρεωτική ή προαιρετική βάση. Το υπόδειγμα αυτό πινακίδας περιέχει, στο αριστερό άκρο του, μια κάθετη ζώνη κυανού χρώματος στην οποία έχουν περιληφθεί, στο μεν πάνω μέρος της ένας κύκλος από δώδεκα κίτρινους αστέρες που αντιπροσωπεύουν τη σημαία της Κοινότητας στο δε κάτω μέρος της τα γράμματα που συμβολίζουν το κράτος μέλος εγγραφής.

3. Σε άλλα κράτη μέλη και στα κράτη μέλη που έχουν εισαγάγει σε προαιρετική βάση το σήμα που αναφέρεται στο σημείο 2, εφαρμόζονται άλλες διατάξεις, οι οποίες υπόκεινται στη σύμβαση της Βιέννης για την οδική κυκλοφορία (5), η οποία έχει υπογραφεί ή επικυρωθεί από πολλά κράτη μέλη. Έτσι, το άρθρο 37 και συγκεκριμένα το παράρτημα 3 της σύμβασης προβλέπει, ειδικότερα, ότι τα γράμματα του διακριτικού σήματος του κράτους μέλους εγγραφής πρέπει να είναι μαύρα εντός λευκής έλλειψης και να μην είναι ενσωματωμένα στον αριθμό κυκλοφορίας.

Δυνάμει του άρθρου 37 και του παραρτήματος 3 της σύμβασης της Βιέννης, κάθε συμβαλλόμενο μέρος πρέπει να δέχεται στο έδαφός του στα πλαίσια της διεθνούς κυκλοφορίας, για λόγους που συνδέονται με το διακριτικό σήμα, τα οχήματα που έχουν λάβει άδεια κυκλοφορίας σε άλλο κράτος εάν αυτά φέρουν στην οπισθία πλευρά, εκτός του αριθμού κυκλοφορίας, το διακριτικό σήμα του κράτους που χορήγησε την άδεια κυκλοφορίας πέραν του αριθμού κυκλοφορίας, που έχει σχεδιαστεί και τοποθετηθεί σύμφωνα με τις ανωτέρω διατάξεις της σύμβασης.

4. Ορισμένα κράτη μέλη εφαρμόζουν τις προαναφερόμενες διατάξεις της σύμβασης της Βιέννης σε κάθε όχημα που κυκλοφορεί στο έδαφός τους, συμπεριλαμβανομένων των οχημάτων που φέρουν το διακριτικό σήμα όπως αυτό αναφέρεται στο σημείο 2, και επιβάλλουν πρόστιμο στα οχήματα αυτά εάν δεν φέρουν το ελλειπτικό σήμα που προβλέπεται στη σύμβαση.

5. Κατόπιν τούτου, η Επιτροπή υπέβαλε την προαναφερόμενη πρόταση προκειμένου να υποχρεώσει τα κράτη μέλη, τα οποία απαιτούν να είναι το διακριτικό σήμα σύμφωνο με το προβλεπόμενο από τη σύμβαση της Βιέννης, να αναγνωρίζουν επίσης το διακριτικό σήμα που προβλέπεται στο παράρτημα της πρότασης, και συγκεκριμένα το σήμα που αναφέρεται στο σημείο 2.

Η πρόταση δεν υποχρεώνει τα οχήματα που έχουν εγγραφεί σε ένα κράτος μέλος να φέρουν το σήμα αυτό ούτε σκοπεύει να εμποδίζει τα οχήματα που έχουν εγγραφεί σε ένα κράτος μέλος να φέρουν το διακριτικό σήμα σύμφωνα με το παράρτημα 3 της σύμβασης της Βιέννης.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ ΤΟΥ ΣΥΜΒΟΥΛΙΟΥ

Η κοινή θέση του Συμβουλίου ακολουθεί την τροποποιημένη πρόταση της Επιτροπής η οποία ενσωματώνει ορισμένες τροπολογίες του Ευρωπαϊκού Κοινοβουλίου, με την επιφύλαξη των ακόλουθων τροποποιήσεων:

- το άρθρο 1 σημείο 1, (ορισμός του σήματος) και το άρθρο 3, τα οποία πρότεινε η Επιτροπή, προβλέπουν την υποχρέωση για τα κράτη μέλη που απαιτούν από τα οχήματα τα εγγεγραμμένα σε άλλο κράτος μέλος να φέρουν ένα διακριτικό σήμα εγγραφής όταν κυκλοφορούν στο έδαφός τους, να αναγνωρίζουν το σήμα που φέρεται σύμφωνα με το παράρτημα του κανονισμού. Η κοινή θέση του Συμβουλίου προσαρμόζει τις προαναφερόμενες διατάξεις ώστε να μη θίγουν καθόλου τις ενδεχόμενες εθνικές διατάξεις περί αναγνώρισης άλλων διακριτικών σημάτων, για τους σκοπούς αναγνώρισης του κράτους εγγραφής του οχήματος,

- τη διαγραφή του άρθρου 4 της πρότασης. Το Συμβούλιο έκρινε ότι, στο πλαίσιο του παρόντος κανονισμού, δεν είναι αναγκαίο να προβλέπεται μια διάταξη περί καθορισμού ενός καθεστώτος κυρώσεων που θα εφαρμόζεται σε περίπτωση παραβίασης του κανονισμού,

- η κοινή θέση προσθέτει στο υπόδειγμα διακριτικού σήματος που περιλαμβάνεται στο παράρτημα του κανονισμού, ένα δεύτερο υπόδειγμα για τις πινακίδες των οποίων ο αριθμός κυκλοφορίας περιέχεται σε δύο γραμμές και για τις πινακίδες που προορίζονται για τα δίκυκλα ή τρίκυκλα οχήματα με κινητήρα, καθώς και μια διάταξη που επιτρέπει τη συνακόλουθη μείωση των διαστάσεων των αστέρων και του διακριτικού σήματος,

- η κοινή θέση προσαρμόζει εξ άλλου ορισμένες τεχνικές προδιαγραφές του παραρτήματος του κανονισμού ώστε να ληφθούν υπόψη οι τεχνικοί περιορισμοί.

IV. ΤΡΟΠΟΛΟΓΙΕΣ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ

1. Το Συμβούλιο ακολούθησε την τροποποιημένη πρόταση της Επιτροπής, εγκρίνοντας το περιεχόμενο, αν όχι τη διατύπωση, των παρακάτω τροπολογιών του Ευρωπαϊκού Κοινοβουλίου:

- στο άρθρο 2 σημείο 1 και στο άρθρο 3, η κοινή θέση λαμβάνει υπόψη (βλέπε σημείο III πρώτη περίπτωση), το τμήμα των τροπολογιών αριθ. 3 και 5 που αφορά την αναγνώριση, από τα κράτη μέλη, όχι μόνον του φερόμενου σήματος σύμφωνα με τις διατάξεις του παραρτήματος του κανονισμού, αλλά και κάθε άλλου διακριτικού σήματος,

- στο άρθρο 2 σημείο 2 η κοινή θέση λαμβάνει υπόψη την τροπολογία αριθ. 2 και το αντίστοιχο τμήμα των τροπολογιών αριθ. 3 και 5 που αποσκοπούν στο να εξασφαλιστεί ότι το περιεχόμενο του κανονισμού επεκτείνεται επίσης στα ρυμουλκούμενα, όπως αναφέρεται άλλωστε στον τίτλο του κανονισμού,

- στο άρθρο 3, η κοινή θέση λαμβάνει υπόψη το τμήμα των τροπολογιών αριθ. 3 και 5 το οποίο αφορά την υποχρέωση για τα κράτη μέλη να αναγνωρίζουν το σήμα που φέρεται, σύμφωνα με τις διατάξεις του παραρτήματος, στο αριστερό άκρο της πινακίδας κυκλοφορίας, πράγμα που αντιστοιχεί άλλωστε με τις τεχνικές προδιαγραφές του παραρτήματος.

2. Τροπολογίες του Ευρωπαϊκού Κοινοβουλίου μη εγκριθείσες από το Συμβούλιο και μη περιληφθείσες από την Επιτροπή

Το Συμβούλιο, ακολουθώντας την τροποποιημένη πρόταση της Επιτροπής, δεν ενέκρινε:

- την τροπολογία αριθ. 1, η οποία αποσκοπεί στην τροποποίηση του άρθρου 1 σημείο 1 της πρότασης της Επιτροπής (άρθρο 2 σημείο 1 της κοινής θέσης), προκειμένου να εισαχθεί, στον ορισμό του σήματος, μια αναφορά στη θέση όπου πρέπει να εναποτίθεται το σήμα, δηλαδή στο αριστερό άκρο της πινακίδας.

Το Συμβούλιο έκρινε σκόπιμο να περιοριστεί, όπως πράττει και η σύμβαση της Βιέννης, σε έναν ορισμό που αναφέρεται αποκλειστικά στο διακριτικό σύμβολο του κράτους μέλους εγγραφής, αφήνοντας σε άλλες διατάξεις (βλέπε άρθρο 3) τη φροντίδα προσδιορισμού της θέσης όπου πρέπει να εναποτίθεται το σήμα,

- τις τροπολογίες αριθ. 4 και 7, οι οποίες αποσκοπούν στο να προστεθεί στον κανονισμό ένα νέο παράρτημα και η αντίστοιχη αιτιολογική παράγραφος, ώστε να είναι υποχρεωμένα τα κράτη μέλη να αναγνωρίζουν επίσης ένα άλλο διακριτικό σήμα (ελλειπτικό). Το σήμα αυτό προεβλέπετο να αποτελείται από την εξ ενός, δύο ή τριών γραμμάτων συντομογραφία του κράτους μέλους εγγραφής, λευκού ή κίτρινου χρώματος, εγγεγραμμένη μέσα σε έλλειψη περιβαλλόμενη από κύκλο αποτελούμενο από δώδεκα κίτρινους αστέρες που θα αντιπροσωπεύουν τη σημαία της Κοινότητας.

Στο ίδιο πλαίσιο, το Συμβούλιο δεν ενέκρινε την τροπολογία αριθ. 6, η οποία αποσκοπεί στην τροποποίηση της πέμπτης αιτιολογικής παραγράφου και των τμημάτων των τροπολογιών αριθ. 3 και 5 που αποσκοπούν στην τροποποίηση του άρθρου 3, ώστε να αναφέρεται ότι ο κανονισμός περιλαμβάνει δύο παραρτήματα που περιέχουν δύο ξεχωριστά διακριτικά σήματα.

Το Συμβούλιο, για λόγους νομικής ασφάλειας, έκρινε ότι δεν μπορεί να θεσπίσει διατάξεις σχετικά με την υποχρεωτική αναγνώριση του σήματος, παρά μόνον υπό την προϋπόθεση ότι το σήμα θα φέρεται σύμφωνα με ορισμένες ακριβείς προδιαγραφές που προβλέπονται σε παράρτημα του κανονισμού. Πράγματι, σε μια τέτοια περίπτωση, το σήμα που περιέχεται στην ίδια την πινακίδα κυκλοφορίας συνιστά ένα είδος επίσημου εγγράφου υπό την έννοια ότι χορηγείται υπό τον έλεγχο των αρμόδιων αρχών του κράτους μέλους εγγραφής και ότι δεν είναι αφαιρετό, πράγμα που δεν θα συμβαίνει για ένα σήμα που θα εναποτίθεται στο όχημα από τον χρήστη, πάνω σε ένα υπόθεμα ξεχωριστό από την πινακίδα (π.χ. με ένα αυτοκόλλητο).

(1) ΕΕ C 290 της 24.9.1997, σ. 25.

(2) ΕΕ C 80 της 16.3.1998, σ. 212.

(3) ΕΕ C 95 της 30.3.1998, σ. 32.

(4) ΕΕ C 159 της 26.5.1998, σ. 16.

(5) Σύμβαση για την οδική κυκλοφορία, που έγινε στη Βιέννη στις 8 Νοεμβρίου 1968, στο πλαίσιο της οικονομικής επιτροπής των Ηνωμένων Εθνών για την Ευρώπη, με τη διατύπωση που περιλαμβάνει τις τροποποιήσεις που ετέθησαν σε ισχύ στις 3 Σεπτεμβρίου 1993.